Tegevus eesmärkide saavutamiseks Jahiturismi teenuse pakkujad vajavad ühtlaselt  kõrgema ja kvaliteetsema teenuse pakkumiseks lisakoolitusi. Selleks, et olla huvilistele kättesaadavam, on sisejahiturismindus vaja koondada lihtsalt leitavana EJSi koduleheküljele. Jahiturismi teenuse pakkujaid koolitades on võimalik tõsta ka turismijahi teenuse kvaliteeti. EJS peab andma omapoolse hinnangu vabariigis jahiturismindusega tegelevatele firmadele. Jahindusvaldkonna arendamisel aitab välismaalase jahitunnistus teostada süsteemset järelevalvet jahitegevuse üle koos kaasuva informatsiooniga  jahinduse kui majandustegevuse mahust ja ulatusest Eestis. Tulevikus peab välisjahituristi loa väljastama EJS, kes koondab ja jagab seeläbi kogu jahiturismiga seonduvat infot. Infosüsteem võimaldab valdkonda analüüsida ja selle põhjal teha järeldusi. Selline koondumine aitab valdkonda paremini koordineerida, võimalik on ennetada valdkonnas esinevaid rikkumisi ja tagada ohutus. EJS näeb, et antud valdkond peab olema litsenseeritud või atesteeritud, jahiturismi pakkujatel tuleb läbida sellekohane koolitus koos  sellele järgneva eksamiga. Samuti tuleb EJSil vajadusel korraldada jahiturismi väljaspool Eestit, jagades infosüsteemi kaudu jahimeestele sellekohast teavet.